ایران یارغی ارکی باشقانی غلامحسین محسنی اژه‌ای، اؤلکه‌ده‌کی گؤستریلرین‌ده ایشتیراک ائتدیکلرینه گؤره گؤزآلتینا آلینانلارین "ندامت" حاقی ایله سربست بوراخیلمالارینی گوند‌مه گتیردی.
ایران اؤیرنجیلر خبر آژانسی ایسنانین خبرینه گؤره، یارغی ارکی یوکسک شورا توپلانتیسیندا دانیشان اژه‌ای، سون گؤستریلرده گؤزآلتینا آلینانلارلا باغلی آچیقلاما وئردی.
گؤستریلرین یاراتدیغی گوونلیک سورونلارینین بیتدیگینی و حادثه‌لرین باشینی چکنلرینین توتولدوغونو دیله گتیره‌ن اژه‌ای، «آلدادیلمیش گنجلرین» بونلاردان آیری توتولماسی لازیم اولدوغونو بیلدیردی.
اژه‌ای،
«سون حادثه‌لرده بیر خطا ائدیب دوشمنه اویان سونرادان خطاسینی آنلاییب نادم اولان و دوشمنین اویونلاینی درک ائد‌نلرین، اینقیلابین ایل دؤنومو گونلرینده توپلوما و نورمال حیاتلارینا قاییتماسی اوچون زمین حاضیرلامالیییق» دئدی.
ایران‌دا آرا آرا دینی و میللی گونلر موناسیبتی ایله بعضی توتوقلولار سربست بوراخیلیر.
